[pic] | COMISIA COMUNITĂŢILOR EUROPENE |

Bruxelles, 26.10.2007

SEC(2007) 1454 final

SCRISOAREA RECTIFICATIVĂ NR. 2 LA PROIECTUL PRELIMINAR DE BUGET 2008

SITUAŢIA GENERALĂ A VENITURILOR SITUAŢIA VENITURILOR ŞI CHELTUIELILOR PE SECŢIUNI Secţiunea III - Comisia

(prezentată de Comisie)

SCRISOAREA RECTIFICATIVĂ NR. 2 LA PROIECTUL PRELIMINAR DE BUGET 2008

SITUAŢIA GENERALĂ A VENITURILOR SITUAŢIA VENITURILOR ŞI CHELTUIELILOR PE SECŢIUNI Secţiunea III - Comisia

Având în vedere:

- Tratatul de instituire a Comunităţii Europene, în special articolul 272,

- Tratatul de instituire a Comunităţii Europene a Energiei Atomice, în special articolul 177,

- Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului global al Comunităţilor Europene[1], astfel cum a fost modificat ultima dată prin Regulamentul (CE, Euratom) nr. 1995/2006 al Consiliului[2], în special articolul 34,

Comisia Europeană prezintă autorităţii bugetare scrisoarea rectificativă nr. 2 la proiectul preliminar de buget pentru 2008 din motivele prezentate în expunerea de motive.

CUPRINS

1. Introducere 4

2. Conservarea şi gestionarea resurselor naturale 5

2.1. Tabel recapitulativ 5

2.2. Cheltuieli agricole (cheltuieli de piaţă şi plăţi directe) 5

2.2.1. Situaţia de ansamblu 5

2.2.2. Cursul de schimb euro/dolar 5

2.2.3. Comentarii detaliate 6

2.3. Acorduri internaţionale în domeniul pescuitului 11

2.4. Modificări în nomenclatură şi comentarii de natură bugetară 11

TABEL RECAPITULATIV PE RUBRICILE CADRULUI FINANCIAR 13

SITUAŢIA GENERALĂ A VENITURILOR

SITUAŢIA VENITURILOR ŞI CHELTUIELILOR PE SECŢIUNI

Situaţia generală a veniturilor şi situaţia veniturilor şi cheltuielilor pe secţiuni sunt trimise separat prin intermediul sistemului SEI-BUD. Se ataşează o versiune în limba engleză a situaţiei generale a veniturilor şi a situaţiei veniturilor şi cheltuielilor pe secţiuni, ca anexă la buget, cu titlu indicativ.

1. INTRODUCERE

Acordul interinstituţional privind disciplina bugetară şi buna gestiune financiară (anexa II partea B)[3] prevede că „În cazul în care consideră că este necesar, Comisia poate prezenta celor două componente ale autorităţii bugetare o scrisoare rectificativă ad hoc pentru actualizarea datelor pe care se bazează estimarea cheltuielilor agricole din proiectul preliminar de buget şi/sau pentru corectarea, pe baza celor mai recente informaţii disponibile cu privire la acordurile în domeniul pescuitului în vigoare la data de 1 ianuarie a exerciţiului financiar în cauză, a sumelor şi a defalcării acestora în alocări înscrise la liniile operaţionale pentru acordurile internaţionale în domeniul pescuitului şi alocări înscrise în rezervă.” Scrisoarea rectificativă respectivă trebuie trimisă autorităţii bugetare înainte de sfârşitul lunii octombrie.

Comisia prezintă această scrisoare rectificativă ad hoc (SR nr. 2/2008) la proiectul preliminar de buget 2008; documentul conţine o actualizare atentă, linie cu linie, a necesarului estimat al cheltuielilor agricole. Pe lângă modificările factorilor de piaţă, scrisoarea rectificativă conţine deciziile legislative adoptate în sectorul agricol de la elaborarea proiectului preliminar de buget (PPB), estimările revizuite ale necesarului de plăţi directe, precum şi orice alte propuneri care pot produce efecte în următorul an bugetar. Scrisoarea rectificativă include şi o actualizare cu privire la acordurile internaţionale în domeniul pescuitului.

La fel ca şi PPB, scrisoarea rectificativă se bazează pe nevoile Comunităţii ca întreg. În ceea ce priveşte măsurile de piaţă, nu sunt disponibile defalcări ale creditelor în funcţie de statele membre. În afară de aceasta, trebuie subliniat că aceste credite reprezintă o previziune şi nu un obiectiv de cheltuieli. Cheltuielile efective vor depinde, în special, de condiţiile reale de piaţă, de cursul efectiv de schimb euro/dolar şi de ritmul plăţilor efectuate de statele membre. Întrucât este vorba despre cheltuieli obligatorii, oricare ar fi suma pe care un stat membru este obligat să o plătească în conformitate cu reglementările, aceasta se rambursează în întregime, indiferent de valoarea acesteia şi în limitele stabilite de cadrul financiar.

În conformitate cu Regulamentul nr. 1290/2005 al Consiliului privind finanţarea politicii agricole comune, cursul euro/dolar utilizat se bazează pe cursul de schimb mediu înregistrat între 1 iulie şi 30 septembrie 2007. Valoarea este de 1,37 (1 EUR = 1,37 USD) şi determină o creştere a necesarului financiar de aproximativ 17 MEUR în comparaţie cu PPB.

Din motive de claritate şi transparenţă, anumite comentarii bugetare au fost actualizate.

Totalul de credite pentru rubrica 2 este estimat la 55 305,5 MEUR, ceea ce înseamnă o marjă de 3 494,5 MEUR sub formă de credite de angajament sub plafonul corespunzător al cadrului financiar.

Creditele pentru cheltuieli agricole (inclusiv cheltuielile veterinare şi cele pentru pescuit finanţate în cadrul FEGA) sunt în valoare de 41 166,5 MEUR, ceea ce reprezintă o reducere de 1 332,5 MEUR în comparaţie cu PPB 2008.

Modificarea în ceea ce priveşte Acordurile internaţionale în domeniul pescuitului se referă la plăţile compensatorii pentru capturile suplimentare în cadrul acordurilor de parteneriat în domeniul pescuitului încheiate cu Groenlanda şi Guinea-Conakry. În ansamblu, modificările propuse nu schimbă suma totală prevăzută pentru acordurile în domeniul pescuitului.

2. CONSERVAREA şI GESTIONAREA RESURSELOR NATURALE

2.1. Tabel recapitulativ

PPB 2008 | SR 2/2008 | Diferenţă |

milioane EUR | (a) | (b) | (c)=(b)-(a) |

Angajamente | Plăţi | Angajamente | Plăţi | Angajamente | Plăţi |

Total credite - rubrica 2 | 56 275,8 | 54 770,5 | 55 305,5 | 53 439,2 | -970,3 | -1 331,3 |

Cadrul financiar | 58 800 | 58 800 | - |

marjă | 2 524,2 | 3 494,5 | 970,3 |

din care: |

Cheltuieli agricole (cheltuieli de piaţă şi plăţi directe)[4] | 42 499,0 | 42 447,1 | 41 166,5 | 41 115,6 | -1 332,5 | -1 331,5 |

Dezvoltare rurală | 12 570,7 | 11 382,9 | 12 932,7 | 11 382,9 | 362,0 | - |

Acorduri internaţionale în domeniul pescuitului | 193,2 | 195,2 | 193,2 | 195,2 | 0 | 0 |

dintre care: -„Linii operaţionale” | 154,4 | 156,4 | 155,1 | 157,1 | 0,7 | 0,7 |

- „Rezerve” | 38,8 | 38,8 | 38,1 | 38,1 | -0,7 | -0,7 |

2.2. Cheltuieli agricole (cheltuieli de piaţă şi plăţi directe)

2.2.1. Situaţia de ansamblu

Scopul SR nr. 2/2008 este de a garanta că bugetul pentru agricultură se bazează pe cele mai recente date economice şi acte normative. Comisia va dispune în septembrie de o primă estimare a nivelului producţiei (recolte) pentru 2007, estimare care reprezintă baza oricărui calcul fiabil al necesarului bugetar pentru 2008.

Ca şi în trecut, Comisia a analizat cu atenţie, linie cu linie, toate estimările cheltuielilor agricole. Pe lângă luarea în considerare a factorilor de piaţă, prezenta scrisoare rectificativă include şi toate deciziile legislative adoptate în sectorul agricol de la elaborarea PPB, precum şi o serie de propuneri.

Totalul de credite alocat Cheltuielilor agricole (FEGA)[5] este de 41 166,5 MEUR, reprezentând o valoare inferioară celei estimate în PPB 2008 (cu 1 332,5 MEUR mai puţin). Această economie provine dintr-o revizuire în jos a necesarului pentru intervenţii pe pieţele agricole (capitolul 05 02 - 659 MEUR), determinată de previziunile mai optimiste cu privire la situaţia pieţelor agricole, dintr-un transfer în valoare de 362 MEUR de la Ajutoare directe către Dezvoltare Rurală, datorită modulării voluntare solicitate de Regatul Unit, precum şi dintr-o revizie în sus a veniturilor alocate rezultată din prelevarea suplimentară aplicată producătorilor de lapte (+64 MEUR) şi din veniturile suplimentare reportate din 2007 (+248 MEUR).

2.2.2. Cursul de schimb euro/dolar

În conformitate cu articolul 21 din Regulamentul nr. 1290/2005 al Consiliului privind finanţarea politicii agricole comune, cursul de schimb euro/dolar care se utilizează în scrisoarea rectificativă este media cursului de schimb euro/dolar înregistrat în timpul ultimului trimestru. În cazul prezentei scrisori rectificative, ultimul trimestru înseamnă perioada cuprinsă între 1 iulie şi 30 septembrie 2007. Media cursului de schimb înregistrat este de 1 EUR = 1,37 USD, adică o valoare superioară cursului folosit în proiectul preliminar de buget (1 EUR = 1,31 USD). Modificarea acestui curs de schimb determină o creştere a necesarului cu aproximativ 17 MEUR (6 MEUR în cazul măsurilor de piaţă pentru cereale şi 11 MEUR în cazul restituirilor pentru zahăr).

2.2.3. Comentarii detaliate

05 02 Intervenţii pe pieţele agricole (credite – 971 milioane)

credite în proiectul preliminar de buget: 5 003 MEUR

credite după scrisoarea rectificativă: 4 032 MEUR

Previziunile favorabile pentru majoritatea pieţelor agricole explică reducerea creditelor (-971 MEUR), în special în cazul cerealelor (–288 MEUR), restituirilor pentru produsele neincluse în anexa I (–48 MEUR) şi lactatelor (–239 MEUR). Trebuie remarcată şi reducerea necesarului pentru fructe şi legume (–597 MEUR), reflectând necesarul revizuit în jos al plăţilor aferente fondurilor operaţionale ale organizaţiilor de producători şi al ajutorului la producţie pentru produsele transformate pe bază de tomate (–161 MEUR), precum şi o altă reducere de 467 MEUR rezultată din alocarea acestui cuantum al veniturile alocate pentru linia respectivă.

În schimb, există creşteri ale creditelor în alte sectoare . La zahăr, creditele bugetare cresc de la 441 MEUR la 576 MEUR (+135 MEUR). În special, restituirile la export absorb mai mulţi bani decât s-a prevăzut în PPB 2008, întrucât previziunile pentru preţurile înregistrate pe piaţa mondială au fost revizuite în jos, iar cursul de schimb euro/dolar s-a modificat. Sectorul vinului necesită un supliment de credite în valoare de 35 MEUR, în special din cauza reportării unor cheltuieli estimate iniţial pentru 2007 în bugetul 2008, în urma revizuirii calendarelor de plată pentru statele membre, îndeosebi pentru măsuri legate de distilare şi de abandonarea definitivă a suprafeţelor viticole. În plus, creditele au fost revizuite în sus pentru programele alimentare (+6 MEUR), pentru măsuri de promovare (+7 MEUR), POSEI (+7 MEUR), carne de vită şi mânzat (+4 MEUR), precum şi pentru ouă şi carne de pasăre (+9 MEUR).

Comentariile prezentate în continuare explică principalele diferenţe dintre creditele din cadrul PPB şi cele din cadrul SR, pentru anumite sectoare.

05 02 01 – Cereale (credite – 288 MEUR )

credite în proiectul preliminar de buget: 279 MEUR

credite după scrisoarea rectificativă: –9 MEUR

Reducerea drastică a creditelor bugetare pentru cereale este determinată de continuarea unei evoluţii fără precedent a pieţei, care a început în 2007 şi s-a accentuat de la începutul anului de piaţă 2007/2008. Cea mai importantă este reducerea în cazul intervenţiilor sub formă de depozitare a cerealelor (–213 MEUR). Se estimează că în anul de piaţă 2007/2008 consumul mondial va depăşi producţia, determinând scăderea nivelului stocurilor mondiale şi preţuri record la cereale. Datorită condiţiilor climatice particulare şi contrar estimărilor anterioare, nivelul producţiei de cereale din UE în 2007/2008 se revizuieşte în jos cu 25 milioane de tone. Nu sunt prevăzute intervenţii sub formă de achiziţionare de cereale, iar stocurile de intervenţie rămase care conţin grâu şi porumb vor fi vândute pe piaţa internă la preţuri ridicate. Pe lângă un stoc iniţial mai mic la începutul campaniei 2007/2008, aceasta va genera reducerea la zero a stocurilor de intervenţie. Vânzările din stocurile de intervenţie la preţuri mult superioare preţului de achiziţie vor conduce la un câştig de 88 MEUR din intervenţiile sub formă de depozitare a cerealelor.

Situaţia specială a pieţei determină, de asemenea, reducerea creditelor alocate restituirilor la export pentru cereale (–45 MEUR). Nu se prevede plata unor restituiri pentru cerealele de bază în campania 2007/2008, iar pentru produsele prelucrate şi pentru amidonul din cartofi se prevăd numai unele restituiri limitate la export, în valoare de 10 MEUR şi respectiv de 7 MEUR.

După cum s-a menţionat anterior, aprecierea monedei euro absoarbe 6 MEUR în sectorul cerealelor.

Tabelul următor compară situaţia curentă la cerealele din stocurile de intervenţie cu situaţia din PPB.

PPB (milioane t) | SR (milioane t) |

Stocuri iniţiale Achiziţii Vânzări Stocuri finale Stocuri medii | 4,3 3,5 2,4 5,4 5,9 | 1,3 0 1,3 0 0,2 |

Pe baza celor mai recente date referitoare la execuţia bugetului 2007, se estimează că restituirile la producţie pentru amidon vor scădea cu 30 MEUR în comparaţie cu PPB 2008.

05 02 05 – Zahăr (credite +135 MEUR)

credite în proiectul preliminar de buget: 441 MEUR

credite după scrisoarea rectificativă: 576 MEUR

Creditele pentru sectorul zahărului cresc de la 441 MEUR în PPB la 576 MEUR în scrisoarea rectificativă. Această creştere netă este cauzată de o serie de condiţii de piaţă, într-o situaţie în care dezechilibrul sectorului zahărului se confirmă.

Creşterea valorii restituirilor la export (+279 MEUR) este cauzată de scăderea preţurilor la zahăr pe piaţa mondială şi de aprecierea cursului de schimb euro/dolar. În plus, întârzierile la plata restituirilor pentru campania 2006/2007, în comparaţie cu PPB, duc la creşterea cotei aferente restituirilor pentru acea campanie, care se vor imputa bugetului 2008.

Depozitarea zahărului (–144 MEUR) În ipoteza care stă la baza PPB nu s-au prevăzut modificări ale stocurilor, iar nivelul cantităţii de zahăr alb existente la 1 octombrie 2007 a fost estimat la zero tone. Statisticile curente indică o cantitate de 638,1 mii tone existentă în stocuri la începutul perioadei şi se estimează că cea mai mare parte a acestei cantităţi va fi vândută în cursul campaniei. Aceste vânzări aduc unele venituri, ceea ce explică valoarea negativă a creditelor propuse.

05 02 08 – Fructe şi legume (credite – 597 MEUR)

credite în proiectul preliminar de buget: 1 325 MEUR

credite după scrisoarea rectificativă: 728 MEUR

Necesarul bugetar prevăzut pentru fructe şi legume scade cu 130 MEUR în comparaţie cu PPB. Cu toate acestea, la reducerea respectivă se adaugă o sumă de 467 MEUR provenită din venituri alocate, obţinându-se un total al reducerii în SR nr. 2/2008 de 597 MEUR.

Principalul motiv al acestei reduceri a necesarului sunt unele economii aferente liniei 05 02 08 03, Fonduri operaţionale ale organizaţiilor de producători , pentru care cele mai recente informaţii provenite din statele membre indică o scădere cu 123 MEUR a necesarului.

De asemenea, creditele pentru linia 05 02 08 06, Ajutor la producţie pentru produsele transformate pe bază de tomate , indică o reducere datorată scăderii cantităţilor prevăzute pentru transformare (de la 10,3 milioane de tone în PPB la 9 milioane de tone în SR).

Aceste economii sunt contrabalansate parţial de creşteri ale valorii creditelor, cauzate în special de plăţi întârziate, care nu au fost prevăzute în PPB, pentru liniile 05 02 08 01 Restituiri la export pentru fructe şi legume şi 05 02 08 02 Compensaţie pentru retrageri şi achiziţii .

05 02 09 – Produse din sectorul vitivinicol (credite +35 MEUR)

credite în proiectul preliminar de buget: 1 377 MEUR

credite după scrisoarea rectificativă: 1 412 MEUR

În comparaţie cu PPB 2008, evaluarea actualizată a creditelor rezultă într-o valoare superioară pentru distilarea vinului (+14 MEUR) şi pentru măsurile legate de abandonarea definitivă a suprafeţelor viticole (+30 MEUR). Creditele suplimentare pentru distilare se datorează în principal existenţei unui proces de distilare voluntară a vinului în alcool, proces pentru care unele state membre au solicitat prelungirea perioadei de preluare, date fiind capacităţile limitate de distilare. Rezultatul este că partea respectivă a cheltuielilor prevăzută iniţial pentru bugetul 2007 va fi finanţată din bugetul 2008. În cazul abandonării definitive a suprafeţelor viticole, cifrele actualizate primite de la statele membre sugerează că în 2008 va fi plătit un procentaj mai mare decât cel prevăzut iniţial în PPB. Pe de altă parte, se estimează că restituirile la export şi măsurile legate de depozitarea alcoolului vor costa mai puţin decât prevăzut iniţial (Restituiri la export: –8 MEUR; Depozitarea alcoolului: –1 MEUR).

05 02 11 04 — POSEI (cu excepţia ajutoarelor directe şi a liniei 11 02 03 din titlul Pescuit şi probleme maritime) ( credite +7 MEUR )

credite în proiectul preliminar de buget: 213 MEUR

credite după scrisoarea rectificativă: 220 MEUR

Creşterea de la această linie bugetară (+7 MEUR) este cauzată de creşterea valorii creditelor pentru regimul specific de aprovizionare în cazul Insulelor Canare, revizuit pe baza celor mai recente date cu privire la execuţia bugetului pentru 2007. Această linie bugetară trebuie analizată împreună cu linia bugetară 05 03 02 50, unde rafinarea suplimentară a distincţiei dintre cheltuielile de piaţă şi ajutoarele directe a condus la transferul unei sume de 4 MEUR alocate ajutoarelor directe (05 03 02 50) către cheltuielile de piaţă (linia bugetară 05 02 11 04).

05 02 12 – Lapte şi produse lactate (credite – 239 MEUR)

credite în proiectul preliminar de buget: 406 MEUR

credite după scrisoarea rectificativă: 167 MEUR

Estimările actualizate privind piaţa în sectorul lactatelor confirmă în continuare analiza de la baza PPB 2008, care indica tendinţe pozitive ale pieţei produselor lactate. În special, preţurile ridicate ale majorităţii produselor lactate, atât pe piaţa internă, cât şi pe piaţa mondială, au permis reducerea la zero a nivelului restituirilor la export (–249 MEUR). Pe de altă parte, se estimează o creştere a cheltuielilor aferente măsurilor legate de intervenţia sub formă de depozitare a grăsimii din unt (+7 MEUR) şi a laptelui destinat unităţilor şcolare (+3 MEUR). În cazul laptelui destinat unităţilor şcolare, Consiliul a decis să armonizeze nivelul ajutorului şi a mărit sfera de aplicare pentru a include o gamă mai largă de produse.

05 02 13 – Carne de vită şi mânzat (credite +4 MEUR)

credite în proiectul preliminar de buget: 57 MEUR

credite după scrisoarea rectificativă: 61 MEUR

Situaţia pieţei în sectorul comunitar al cărnii de vită şi mânzat este caracterizată în continuare de o cerere solidă şi de preţuri bune, permiţând reducerea creditelor alocate restituirilor la export (–7 MEUR). Pe de altă parte, în comparaţie cu PPB 2008, au fost identificate unele cheltuieli suplimentare (+11 MEUR) pentru postul bugetar de finanţare a măsurilor excepţionale de sprijin (măsurile aferente programului de sacrificare a bovinelor de peste treizeci de luni şi programului de sacrificare a bovinelor bătrâne cu referire la ESB), pe baza celor mai recente cifre privind absorbţia.

05 02 15 — Carne de porc, ouă şi carne de pasăre, apicultură şi alte produse de origine animală ( credite +9 MEUR )

credite în proiectul preliminar de buget: 140 MEUR

credite după scrisoarea rectificativă: 149 MEUR

În comparaţie cu PPB 2008, SR propune cheltuieli suplimentare cu restituirile la export pentru ouă (+1 MEUR) şi carne de pasăre (+8 MEUR), reflectând cea mai actualizată situaţie cu privire la nivelul restituirilor.

05 03 Ajutoare directe (credite -381 MEUR)

credite în proiectul preliminar de buget: 37 213 MEUR

credite după scrisoarea rectificativă: 36 832 MEUR

Creditele pentru acest capitol au fost revizuite în jos cu 381 MEUR. Cu toate acestea, necesarul bugetar prevăzut rămâne aproximativ la nivelul din PPB. Revizuirea în jos este determinată în special de modularea voluntară (362 MEUR) transferată către Dezvoltare rurală, care cauzează la rândul ei o creştere cu aceeaşi valoare a creditelor de angajament pentru postul 05 04 05 01.

05 03 01 – Ajutoare directe separate (credite -376 MEUR)

credite în proiectul preliminar de buget: 30 870 MEUR

credite după scrisoarea rectificativă: 30 494 MEUR

În cazul sistemului de plăţi unice (SPU), se menţine ipoteza folosită în PPB 2008, conform căreia statele membre vor executa bugetul în proporţie de până la 99% din plafoane. Astfel, a fost efectuat un singur transfer către linia bugetară 05 03 02 51 (a se vedea comentariile pentru POSEI) şi (după modulare) a fost dedusă suma de 358,6 MEUR pe baza modulării voluntare aplicate de Regatul Unit. În cazul sistemului de plăţi unice pe suprafaţă (SPUS), pachetele financiare anuale (–7 MEUR) au fost reduse[6] cu sumele aferente plăţilor pentru zahăr [menţionate la articolul 143ba din Regulamentul (CE) nr. 1782/2003] pentru România şi Republica Cehă. Sumele respective au fost transferate către linia bugetară 05 03 01 03.

În consecinţă, necesarul revizuit este de 31 964 MEUR; când va fi inclusă contribuţia prevăzută reprezentată de veniturile alocate pentru această linie (1 470 MEUR), valoarea creditelor pentru acest articol va fi de 30 494 MEUR.

05 03 02 – Alte ajutoare directe (credite – 5 MEUR)

credite în proiectul preliminar de buget: 5 780 MEUR

credite după scrisoarea rectificativă: 5 775 MEUR

Creditele solicitate indică unele economii (–5 MEUR), rezultate din creşterile marginale şi din economiile realizate.

În special, se estimează economii realizate pentru linia 05 03 02 40 Ajutor pe suprafaţă pentru bumbac (–6 MEUR) şi pentru linia 05 03 02 25 Primă pentru plantele proteaginoase (–5 MEUR).

POSEI – Programe comunitare de sprijin – linia bugetară 05 03 02 50 – a se vedea comentariile pentru 05 02 11 04.

Cuantumul creditelor pentru linia bugetară 05 03 02 51 – POSEI - Alte ajutoare directe şi regimuri anterioare a crescut cu 19 MEUR în urma deciziei Portugaliei de a exclude din SPU plăţile pentru lactate din Azore. În consecinţă, nu este vorba de o creştere reală, ci de un transfer din sistemul de plăţi unice către POSEI-Alte ajutoare directe (05 03 02 51).

05 04 05 – Dezvoltare Rurală (credite +362 MEUR)

credite în proiectul preliminar de buget: 12 565 MEUR

credite după scrisoarea rectificativă: 12 927 MEUR

Creşterea cuantumului creditelor de angajament (+362 MEUR) rezultă din modularea voluntară aplicată în Regatul Unit la cererea acestei ţări, în conformitate cu Regulamentul (CE) nr. 378/2007 al Consiliului.

2.3. Acorduri internaţionale în domeniul pescuitului

Comisia propune rectificarea PPB 2008 după cum urmează:

Articolul bugetar 11 03 01 — Acorduri internaţionale în domeniul pescuitului: 155,1 MEUR sub formă de credite de angajament şi 157,1 MEUR sub formă de credite de plată pentru acorduri în vigoare la 1 ianuarie 2008 (+0,7 MEUR în comparaţie cu 154,4 MEUR pentru credite de angajament şi respectiv 156,4 MEUR pentru credite de plată alocate în PPB 2008).

Postul bugetar 40 02 41 02 – Credite diferenţiate (cheltuieli obligatorii) din capitolul 40 02 – Rezerve pentru intervenţii financiare: 38,1 MEUR sub formă de credite de angajament şi de credite de plată pentru Acorduri internaţionale în domeniul pescuitului (–0,7 MEUR în comparaţie cu 38,8 MEUR în PPB 2008).

Impactul financiar total net al acestei operaţii este zero. Modificarea se referă la plăţile compensatorii pentru capturile suplimentare, care au fost revizuite în sus în cazul acordului cu Groenlanda (+1,5 MEUR), respectiv revizuite în jos în cazul acordului cu Guinea-Conakry (-0,8 MEUR).

2.4. Modificări în nomenclatură şi comentarii de natură bugetară

Cheltuieli |

Linie | Acţiune | Credite SR 2/2008 |

Angajamente | Plăţi |

05 02 16 Fondul de restructurare a industriei zahărului | Structurat după cum urmează: |

05 02 16 01 Fondul de restructurare a industriei zahărului | p.m. | p.m. |

05 02 16 02 Închiderea conturilor privind Fondul de restructurare a industriei zahărului | p.m. | p.m. |

Venit |

6 8 0 3 Închiderea conturilor privind fondul temporar de restructurare – Venituri alocate | Linie nouă | p.m. |

Pe lângă aceste modificări în nomenclatură, următoarele comentarii bugetare sunt noi şi/sau au fost actualizate:

Capitolul 05 02 — Intervenţii pe pieţele agricole (cifre pentru veniturile alocate)

Capitolul 05 03 — Ajutoare directe (cifre pentru veniturile alocate)

Postul 05 02 16 01 — Fondul de restructurare a industriei zahărului (post nou)

Postul 05 02 16 02 — Închiderea conturilor privind Fondul de restructurare a industriei zahărului (post nou)

Postul 05 03 02 51 — POSEI – Alte ajutoare directe şi regimuri anterioare

Postul 05 04 05 01 — Programe de dezvoltare rurală

Articolul 11 03 01 — Acorduri internaţionale în domeniul pescuitului (exclusiv tabel)

Postul 6 7 0 1 — Închiderea conturilor FEGA - Venituri alocate (cifre pentru veniturile alocate)

Postul 6 7 0 2 — Nereguli FEGA - Venituri alocate (cifre pentru veniturile alocate)

Postul 6 7 0 3 — Prelevarea suplimentară la producătorii de lapte - Venituri alocate (cifre pentru veniturile alocate)

Postul 6 8 0 1 — Sume temporare pentru restructurare - Venituri alocate (cifre pentru veniturile alocate)

Postul 6 8 0 2 — Neregularităţi privind fondul temporar pentru restructurare - Venituri alocate (cifre pentru veniturile alocate)

Postul 6 8 0 3 — Închiderea conturilor privind fondul temporar de restructurare – Venituri alocate (post nou)

TABEL RECAPITULATIV PE RUBRICILE CADRULUI FINANCIAR

Cadrul financiar Rubrică/subrubrică | Cadrul financiar 2008 | PPB 2008 + SR 1/2008 | SR 2/2008 | PPB 2008 + SR 1+2/2008 |

|Angajamente |Plăţi |Angajamente |Plăţi |Angajamente |Plăţi |Angajamente |Plăţi | | 1. CREŞTERE DURABILĂ [7] | | | | | | | | | | 1a. Competitivitate pentru creştere economică şi ocuparea forţei de muncă |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1b. Coeziune pentru creştere economică şi ocuparea forţei de muncă |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Total | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Marjă | | |87 629 555 | | | |87 629 555 | | | 2. CONSERVAREA ŞI GESTIONAREA RESURSELOR NATURALE | | | | | | | | | | Din care cheltuieli de piaţă şi plăţi directe |46 217 000 000 | |42 498 990 000 |42 447 050 500 |-1 332 500 000 |-1 331 450 000 |41 166 490 000 |41 115 600 500 | | Total | 58 800 000 000 | |56 275 831 496 | 54 770 478 053 | -970 350 000 | -1 331 300 000 | 55 305 481 496 | 53 439 178 053 | | Marjă | | |2 524 168 504 | | | |3 494 518 504 | | | 3. CETĂŢENIE, LIBERTATE, SECURITATE ŞI JUSTIŢIE | | | | | | | | | | 3a. Libertate, securitate şi justiţie |747 000 000 | |691 034 000 |496 446 000 | | |691 034 000 |496 446 000 | |3b. Cetăţenie |615 000 000 | |598 493 000 |694 383 006 | | |598 493 000 |694 383 006 | | Total | 1 362 000 000 | |1 289 527 000 | 1 190 829 006 | | |1 289 527 000 | 1 190 829 006 | | Marjă | | |72 473 000 | | | |72 473 000 | | | 4. UE CA PARTENER MONDIAL[8] |7 002 000 000 | | 7 173 414 000 | 8 061 743 400 | | |7 173 414 000 | 8 061 743 400 | | Marjă | | | 67 804 000 | | | | 67 804 000 | | | 5. ADMINISTRAŢIE[9] |7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Marjă | | | 170 582 246 | | | | 170 582 246 | | | 6. COMPENSAŢII | 207 000 000 | |206 636 292 | 206 636 292 | | |206 636 292 | 206 636 292 | | Marjă | | |363 708 | | | |363 708 | | | TOTAL | 131 487 000 000 | 129 481 000 000 | 129 380 196 987 | 121 678 058 612 |-970 350 000 |-1 331 300 000 | 128 409 846 987 | 120 346 758 612 | | Marjă | | |2 923 021 013 | 8 119 159 388 | | |3 893 371 013 | 9 450 459 388 | |

[1] JO L 248, 16.9.2002, p. 1.

[2] JO L 390, 30.12.2006, p. 1.

[3] JO C 139, 14.6.2006, p.1

[4] Cheltuielile Fondului European de Garantare Agricolă (FEGA), din care 30 MEUR în cadrul titlului 11 Pescuit şi afaceri maritime şi 274 MEUR în cadrul titlului 17 Sănătate şi protecţia consumatorilor.

[5] Cheltuieli ale Fondului European de Garantare Agricolă (FEGA).

[6] Anexele IV şi V la Regulamentul (CE) nr. 552/2007 al Comisiei din 22 mai 2007.

[7] Marja pentru rubrica 1 (subrubrica 1a) nu ia în considerare creditele referitoare la Fondul european pentru adaptare la globalizare (500 MEUR).

[8] Marja pentru 2008 prevăzută la rubrica 4 nu ia în considerare creditele referitoare la Rezerva pentru ajutoare de urgenţă (239,2 MEUR)

[9] Pentru calcularea marjei sub plafonul rubricii 5, se ia în considerare nota de subsol (1) din cadrul financiar 2007-2013 pentru o sumă în valoare de 77 MEUR, pentru contribuţiile personalului la sistemul de pensii.